**Olav Thoresen og hustru Johanne Thoresens fond**

**Bakgrunn**

Olav Thoresen og Hustru Johanne Thoresens fond ble opprettet av Olav og Johanne Thoresen, på bakgrunn av testamente av 12. desember 1969.

I 2015 ble Håndverkernes Støttefond (tidligere Håndverkernes Understøttelsesfond stiftet 20.3.1862), samt

Håndverkernes Stipendiefond, som igjen er en sammenslåing av Studiefond for yrkesundervisning, Nils J. Ytteborgs ærespris, OHIFs Jubileums premiefond, Verkseier A. L. Thunes stipendiefond og Gullsmed Eiler Krogh Prytz’ fond, slått sammen med Olav Thoresen og Hustru Johanne Thoresens fond.

**Fondets formål**  
Fondet skal i første rekke gi støtte i form av pengegaver til verdige trengende håndverksborgere av Oslo samt deres etterlatte, det være seg gjenlevende ektefelle og/eller barn.  
Når særlige grunner taler for det skal økonomisk støtte også kunne ytes til drift av institusjoner som først og fremst skal hjelpe slike verdige trengende som fondet skal betenke.  
Fondet skal også kunne finansiere tilstelninger for dem, reiser i inn- og utland o.l. som man må kunne anta overstiger deres økonomiske evne.  
Fondet skal kunne finansiere eller delta i finansieringen av rom m.v. til minne om stifterne og arrangere eller delta i arrangement av pene og verdige tilstelninger i samme øyemed.  
Er å gi stipender til opplæring i og til fremme av yrkesopplæring og rekruttering til yrkesfagene, herunder bestridelse av Oslo Håndverks- og Industriforenings utgifter til arbeid for opplærings-, undervisnings-, og rekrutteringsformål.  
Stipender kan også gis til yrkesopplæring i utlandet og til studier som kan komme yrkesopplæringen til gode.

**Er du i posisjon til å søke?**

Spørsmål og søknad kan sende firmapost@ohif.no

Søknadsfrist 30. september hvert år.